

[bookmark: _Hlk139965530]Pirkimo sąlygų
1 priedas
 VERSLO VALDYMO SISTEMOS (ERP) ĮSIGIJIMO, DIEGIMO, DUOMENŲ MIGRAVIMO, PRIEŽIŪROS BEI VYSTYMO PASLAUGŲ TECHNINĖ SPECIFIKACIJA

1. SĄVOKOS IR SUTRUMPINIMAI
1.1.  Pirkėjas – Savivaldybės įmonė „Vilniaus miesto būstas“;
[bookmark: _Hlk69200619]1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subtiekėjus, darbuotojus ir kitus teisėtais pagrindais Paslaugų teikimui pasitelktus asmenis;
1.3. Sutartis – Sutartis, sudaroma tarp Tiekėjo ir Pirkėjo dėl Pirkimo objekto;
[bookmark: _Hlk75526393]1.4. Techninė specifikacija arba TS – dokumentas, kuriame apibūdintas pirkimo objektas;
1.5. Priėmimo-perdavimo aktas arba Aktas - perdavimo–priėmimo aktas arba kitas lygiavertis dokumentas, pasirašomas abiejų Sutarties Šalių, kuriame detaliai (tiksliai nurodant kiekius, apimtis, objektus ir kitą reikšmingą informaciją) nurodomos Tiikėjo faktiškai Pirkėjui suteiktos Prekės/ Paslaugos, atitinkančios Techninės specifikacijos nuostatas;
1.6. Užsakymas - Sutarties pagrindu Tikėjui tekstiniu pranešimu, elektroniniu paštu ir (ar) per Pirkėjo  nurodytą informacinę sistemą teikiamas rašytinis dokumentas, kuriame nurodomi Paslaugų kiekiai, suteikimo adresai ir terminas;
1.7. Priežiūros paslaugos – Pirkėjo Sistemos veikimo sutrikimų/defektų šalinimas, konsultacijos, programinės įrangos atnaujinimas,  prevencinė priežiūra;
1.8. ERP – Verslo valdymo sistema;
1.9. Vystymo paslaugos – Sistemos vystymo, tobulinimo, keitimo paslaugos;
1.10. Klientas – fizinis ar juridinis asmuo, turintis sutartinius ar iki sutartinius santykius su Pirkėju.
1.11. Potencialus klientas – asmuo, esantis socialinio būsto eilėje;
1.12. DVS – dokumentų valdymo sistema ,,Avilys“;
1.13 Apskaitos sistema – Pirkėjo naudojama finansinės apskaitos ir verslo valdymo sistema;
1.14. Byla – Skolų valdymo proceso objektas, susietas su klientu;
1.15. IS – Informacinė sistema;
1.16. ETL - Tai duomenų įkėlimo procesas, kai duomenys išgaunami iš išorinių šaltinių, duomenys pertvarkomi pagal taisykles ir įkeliami į DB (angl. Extract Transform Load);
1.17. Klaida - Sistemos veikimo neatitikimas aprašytai specifikacijai, triktys dėl netinkamų technologinių sprendimų, neigiama susijusių standartinių komponentų įtaka sistemos veikimui, netinkamas specifinių programinių priemonių panaudojimas, kiti programiniai bei technologiniai faktoriai, įtakojantys trikties atsiradimą;
1.18 SaaS (Software as a Service) – programinės įrangos pateikimo modelis, kai programinė įranga yra talpinama Tiekėjo infrastruktūroje ir vartotojams prieinama per interneto ryšį, naudojant žiniatinklio naršyklę;
1.19. UAT (angl. User Acceptance Testing) – naudotojų priėmimo testavimas, kurio metu Pirkėjas tikrina, ar Sistema atitinka funkcinius ir veiklos reikalavimus;
1.20. SSO (angl. Single Sign-On) – vieningo prisijungimo mechanizmas, leidžiantis naudotojui autentifikuotis naudojant centralizuotą tapatybės valdymo sprendimą;
1.21. MFA (angl. Multi-Factor Authentication) – daugiafaktorinė autentifikacija;
1.22. RPO (angl. Recovery Point Objective) – maksimalus leistinas duomenų praradimo laikotarpis po incidento;
1.23. RTO (angl. Recovery Time Objective) – maksimalus leistinas sistemos atkūrimo terminas po incidento;
1.24. Audito žurnalas – nekeičiami Sistemos įrašai apie naudotojų veiksmus, duomenų pakeitimus, prisijungimus, eksportus, importus, teisių pakeitimus ir kitus saugai bei kontrolei reikšmingus veiksmus.

2. [bookmark: _Hlk75526437]PIRKIMO OBJEKTO PAVADINIMAS IR JO KIEKIAI/APIMTYS
2.1.  Verslo valdymo sistemos (ERP) įsigijimo (toliau – Prekės), diegimo, duomenų migracijos iš buhalterinės apskaitos sistemos Rivilė Gama, vartotojų mokymų, priežiūros bei vystymo paslaugos (toliau – Paslaugos)  
2.2. Pirkimo objektas nėra skaidomas į pirkimo objekto dalis.
[bookmark: _Hlk75526451]2.3. Kiekiai/Apimtys: ERP sistemos diegimo paslaugoms kiekis yra konkretus– viena sistema su ne mažiau kaip 30 vartotojų licencijų (jeigu siūlomas sprendimas reikalauja licencijų). Sistemos vystymo ir palaikymo paslaugoms kiekis yra preliminarus;
2.4. Tiekėjas visas galimas išlaidas įskaičiuoja į Prekių/Paslaugų įkainį ir (ar) kainą. Siūlomame įkainyje ir (ar) kainoje turi būti įskaičiuotos visos Tiekėjo išlaidos ir mokėtini mokesčiai, būtini tinkamam Sutarties įvykdymui;
2.5. Tiekėjas prisiima visą riziką dėl ne nuo Pirkėjo priklausančių aplinkybių, dėl kurių padidės su Sutarties vykdymu susijusios Tiekėjo išlaidos ir Sutarties vykdymas taps sudėtingesnis (Tiekėjui padidės įsipareigojimų vykdymo kaina). Prekių/Paslaugų kaina ir (ar) įkainiai jokiais atvejais nebus didinami, išskyrus Pirkimo sąlygose nustatytus kainos ir (ar) įkainių peržiūros procedūros atvejus.
2.6 Pirkimo objektą sudaro:
2.6.1 ERP (Verslo valdymo sistemos) sistemos analizės ir projektavimo paslaugos (reikalavimų patikslinimas, duomenų modeliai, integracijos);
2.6.2 ERP sistemos diegimas, konfigūravimas / programavimas ir pritaikymas Pirkėjo verslo procesams;
2.6.3 Duomenų migracija iš esamos apskaitos sistemos Rivilė Gama;
2.6.4 Integracijų su išorinėmis informacinėmis sistemomis sukūrimas; DVS, Savitarna, Užduočių valdymo sistema Pantera, CRM;
2.6.5 ERP sistemos testavimo, naudotojų mokymų ir bandomosios eksploatacijos paslaugos;
2.6.6 Garantinė priežiūra – ne trumpiau kaip 12 mėnesiai;
2.6.7 Vystymo paslaugos – 24 mėnesiai;
2.6.8 Priežiūros paslaugos – 24 mėnesiai nuo galutinio priėmimo-perdavimo akto pasirašymo dienos;
2.6.9 Preliminarus vystymo paslaugų kiekis – 300 val. per visą sutarties laikotarpį;
2.6.10 Paslaugos perkamos pagal Pirkėjo poreikį, neviršijant Sutartyje nurodytos Paslaugų kainos;
2.6.11 Pirkėjass neįsipareigoja nupirkti viso nurodyto preliminaraus Paslaugų kiekio ar bet kokios jų dalies
3.0.  PIRKIMO TIKSLAI, UŽDAVINIAI IR REZULTATAI
3.1. Pirkimo objekto tikslas:
3.1.1. Pakeisti šiuo metu naudojamą Apskaitos sistemą Rivilė Gama į šiuolaikinę integruotą ERP verslo valdymo sistemą, kuri apjungtų buhalterinę apskaitą, turto valdymą ir personalo administravimą vienoje platformoje, užtikrinant atitiktį Lietuvos Respublikos teisės aktų reikalavimams.

3.2. Sutarties vykdymo metu turi būti įgyvendintos šios veiklos:
3.3. Analizės etapas:
3.3.1. Esamos situacijos ir veiklos procesų analizė;
3.3.2. ERP sistemos architektūros projektavimas;
3.3.3. Funkcinės specifikacijos parengimas;
3.3.4. Duomenų migravimo plano parengimas;
3.3.5. Reikalavimų infrastruktūrai (jeigu siūlomas ne SaaS sprendimas) ir integracijoms specifikavimas;

3.4. Projekto valdymas:
3.4.1. Tiekėjas privalo paskirti projekto vadovą, kuris bus atsakingas už Verslo valdymo sistemos (ERP) įsigijimo, diegimo, duomenų migracijos iš buhalterinės apskaitos sistemos Rivilė Gama, vartotojų mokymų, priežiūros bei vystymo paslaugų procesų planavimą, koordinavimą ir kontrolę viso projekto įgyvendinimo metu.
3.4.2. Projekto vadovas yra pagrindinis kontaktinis asmuo Pirkėjui projekto įgyvendinimo klausimais;
3.4.3. Tiekėjas privalo paskirti ne tik projekto vadovą, bet ir pagrindinius atsakingus asmenis už analizę, architektūrą, integracijas, testavimą, duomenų migravimą ir priežiūrą;


3.5. Perkamų paslaugų uždaviniai
3.6. Ne vėliau kaip per 10 (dešimt) darbo dienų nuo Sutarties įsigaliojimo dienos Tiekėjas privalo parengti ir su Pirkėjui suderinti projekto planą, kuriame turi būti nurodyta:
3.6.1. Projekto tikslai ir apimtis;
3.6.2. Projekto įgyvendinimo etapai ir terminai;
3.6.3. Projekto komandos sudėtis ir atsakomybės;
3.6.4. Darbų vykdymo grafikas;
3.6.5. Komunikacijos ir ataskaitų teikimo tvarka;
3.6.6. Rizikų identifikavimas ir valdymo priemonės;
3.6.7. Pakeitimų valdymo tvarka;
3.6.8. Projekto plane taip pat turi būti numatyta duomenų migravimo strategija, testavimo strategija, diegimų valdymo tvarka, atsakomybės matrica, priklausomybės nuo trečiųjų šalių ir jų valdymo priemonės;
3.6.9. Projekto plane turi būti nurodyti pagrindiniai priėmimo kriterijai kiekvienam projekto etapui;
3.6.10. Projekto planas laikomas galiojančiu tik jį raštu patvirtinus Pirkėjui;
3.6.11. Įdiegti ir sukonfigūruoti ERP verslo valdymo sistemą;
3.6.12. Perkelti istorinius duomenis iš Rivilės Gama į naują ERP sistemą;
3.6.13. Sukurti integracijas tarp ERP sistemos, vidinių ir išorinių informacinių sistemų (DVS, Pantera, Savitarna, CRM, VMI, SODRA, bankai, SABIS ir kt.);
3.6.14. Apmokyti Pirkėjo darbuotojus naudotis nauja sistema ir pateikti vartotojo bei administratoriaus vadovus.

3.7. Perkamų paslaugų rezultatai:
3.7.1. Laiku ir tinkamai įgyvendinti pirkimo uždaviniai;
3.7.2. Pilnai veikianti ERP sistema su visais reikiamais moduliais;
3.7.3. Sėkmingai perkelti istoriniai duomenys iš Rivilės Gama;
3.7.4. Veikiančios integracijos su vidinėmis ir išorinėmis sistemomis;
3.7.5. Apmokyti vartotojai, parengta dokumentacija lietuvių kalba.


4.0. Reikalavimai paslaugų įgyvendinimui:
4.1. Preliminarūs Paslaugų teikimo etapai ir terminai:
4.1.1. ERP sistemos diegimo paslaugų trukmė – ne ilgiau kaip 8 (aštuoni) mėnesiai nuo Sutarties įsigaliojimo dienos. Šios paslaugos teikiamos etapais:
4.1.2. Analizės etapas (iki 6 savaičių) – Tiekėjas etapo metu turi atlikti detalią Pirkėjo verslo procesų analizę;
4.1.2.1. Esamos situacijos ir Rivilės Gama duomenų analizę;
4.1.2.2. Parengti ERP sistemos architektūros projektą;
4.1.2.3. Duomenų migracijos planą;
4.1.2.4. Funkcinius ir integracijų reikalavimus;
4.1.2.5. Turi būti pateikti reikalavimai serveriams (jeigu siūlomas ne SaaS sprendimas) bei integracijoms su išorinėmis sistemomis;
4.1.3. Tiekėjas turi paruošti detalius paslaugų atlikimo grafikus ir juos suderinti su Pirkėju;
4.2. ERP sistemos konfigūravimo, programavimo ir diegimo etapas (iki 10 savaičių) – Tiekėjas etapo metu turi sukonfigūruoti ERP sistemos modulius (buhalterinė apskaita, turto valdymas, personalo valdymas);
4.2.1. Sukurti integracijas su išorinėmis sistemomis;
4.2.2. Pritaikyti vartotojo sąsają Pirkėjo poreikiams;
4.2.3. Turi būti atlikta testinė duomenų migracija iš Rivilės Gama.
4.3. Testavimo etapas (iki 4 savaičių) – Tiekėjas etapo metu turi sukurti detalius visų sukonfigūruotų funkcijų testavimo scenarijus;
4.3.1. Atlikti funkcinį, integracinį ir našumo testavimą, atsiradusias klaidas pašalinti;
4.3.2. Turi būti atlikta galutinė duomenų migracija ir jos verifikavimas;
4.4. Bandomosios eksploatacijos etapas (iki 4 savaičių) – Tiekėjas etapo metu turi atlikti Pirkėjo darbuotojų mokymus ir paleisti ERP sistemą į bandomąją eksploataciją.
4.4.1. Bandomosios eksploatacijos metu abi sistemos (Rivilė Gama ir nauja ERP) turi veikti lygiagrečiai visą bandomosios eksploatacijos laikotarpį, nurodytą 4.4 punkte.
4.5. Garantinės priežiūros etapas – ne trumpiau kaip 12 mėnesiai. Tiekėjas po galutinio priėmimo-perdavimo akto pasirašymo dienos turi suteikti ERP sistemos garantinės priežiūros paslaugą.
4.5.1. Paslaugoms, nurodytoms 4.1.1. – 4.1.4. punktuose, paslaugų teikimo etapų apimtys gali būti koreguojamos pateikus motyvuotus (pagrįstus) pasiūlymus. 
4.6. Bendras Prekiųtiekimo/Paslaugų teikimo terminas negali viršyti 8 mėnesių.

5. Reikalavimai pirkimo objektui
5.1. Atlikta detali Pirkėjo veiklos procesų analizė, susieta su ERP sistemos diegimu, ir pateikti pasiūlymai procesų optimizavimui;
5.2. Atliktos ERP sistemos diegimo, konfigūravimo ir pritaikymo paslaugos;
5.3. Atlikta duomenų migracija iš Rivilės Gama į naują ERP sistemą;
5.4. Realizuotos integracinės sąsajos tarp ERP sistemos ir šių vidinių bei išorinių informacinių sistemų (DVS, Savitarna, Užduočių valdymo sistema Pantera) išorinių IS (VMI, SODRA, bankai, SABIS);
5.5. Atliktas suteiktų Paslaugų rezultatų testavimas (patikrinimas);
5.6. Jeigu Tiekėjo  siūlomas sprendimas reikalauja papildomos techninės, sisteminės programinės įrangos ar licencijų – tai turi būti įtraukta į pasiūlymo kainą;
5.7. ERP sistemoje turi būti užtikrintas asmens duomenų saugumas, atitinkantis LR įstatymus ir BDAR.

6. Bendri Reikalavimai
6.1. Projekto įgyvendinimo metu turi būti atlikta analizė, sukonfigūruota ERP sistema, atlikti diegimo ir migracijos darbai, mokymai bei teikiamas garantinis aptarnavimas;
6.2. Visų modulių galutinis funkcionalumas, reikalingi laukai ir parametrai bei veikimo principai turi būti suderinti su Pirkėju;
6.3. Sistema turi užtikrinti galimybę naudotis saugiu HTTPS ryšiu;
6.4. Jeigu siūlomas SaaS sprendimas, ERP sistemos vartotojo sąsaja turi būti pasiekiama per interneto naršyklę (Chrome, Firefox, Edge – naujausia ir priešpaskutinė versijos);
6.4.1. Sąsajos dizainas turi būti pritaikytas įvairių ekranų dydžiams (responsive design) – monitorius, planšetinis kompiuteris, mobilusis telefonas;
6.5. Sistemoje turi būti galimybė tikrinti įvedamu duomenų logikos korektiškumą lauko lygmenyje;
6.6. Sistema turi būti kuriama moduliniu principu. Toks realizacijos modelis turi užtikrinti sistemos vientisumą, lankstumą, lengvas plėtimo galimybes;
6.7. Informacija turi būti koduojama UTF-8 arba lygiaverte koduote;
6.8. Sistemos vartotojo sąsaja turi būti lietuvių kalba;
6.9. Tiekėjas turi parengti ir talpinti sistemą darbinėje aplinkoje projekto vykdymo ir garantinio aptarnavimo metu. Visi atnaujinimai ir pakeitimai turi būti atliekami tęstinėje aplinkoje ir Pirkėjui patvirtinus perkeliami į gamybinę aplinką;
6.10. Projekto vystymui Tiekėjas Pirkėjui turi suteikti prieigą prie naudojamos pagalbos tarnybos sistemos („Service desk“). Pirkėjo darbuotojai turi turėti galimybę fiksuoti užklausimus, matyti jų būsenas ir gauti atsakymus;
6.11. Tiekėjas privalo užtikrinti ERP sistemos diegimo ir modifikavimo paslaugų eigos organizavimą ir įgyvendinimą laiku;
6.12. Tiekėjas turi pasiūlyti bent vieną ERP variantą: SaaS (debesijos) arba on-premise (vietinis diegimas). 


7. ERP sistemos funkciniai reikalavimai
7.1. Buhalterinės apskaitos ir finansų modulis:
7.1.1. Siūlomas modulis turi užtikrinti pilną buhalterinės ir finansinės apskaitos funkcionalumą pagal Lietuvos Respublikos buhalterinės apskaitos įstatymo, Verslo apskaitos standartų (VAS) ir kitu teisės aktų reikalavimus.

7.2. Didžioji knyga ir sąskaitų planas
7.2.1. Turi būti lankstus sąskaitų planas su galimybe kurti neriboto gylio sub-sąskaitas;
7.2.2. Turi būti realizuota dvejybinio įrašo principu paremta apskaita su automatiniu balansavimu;
7.2.3. Turi būti kelių fiskalinių laikotarpių palaikymas vienu metu (atvirieji laikotarpiai);
7.2.4. Turi būti realizuotas automatinis didžiosios knygos uždarymas ir perkėlimas į naujus metus;
7.2.5. Turi būti realizuotas analitinių dimensijų palaikymas (padalinys, projektas, finansavimo šaltinis ir kt.);
7.2.6. Turi būti galimybė kurti korekcinius įrašus su pilna audito pėdsakų istorija.

7.3. Pirkimai
7.3.1. Turi būti realizuotas Pirkimo sąskaitų faktūrų registravimas, tikrinimas ir tvirtinimas;
7.3.2. Turi būti realizuotas Automatinis PVM apskaičiavimas pagal Lietuvos Respublikos PVM įstatymą;
7.3.3. Turi būti realizuotas Mokėjimų planas ir automatinis mokėjimo pavedimų generavimas (SEPA formatu);
7.3.4. Turi būti realizuotas Automatinis pirkimų sąskaitų sugretinimas su išankstiniais mokėjimais (avansais).

7.4. Pardavimai
7.4.1. Turi būti realizuotas pardavimo sąskaitų faktūrų išrašymas;
7.4.2. Turi būti realizuotas automatinis nuomos mokesčio ir komunalinių paslaugų mokėjimo sąskaitų generavimas;
7.4.3. Turi būti realizuotas Gautų mokėjimų automatinis sugretinimas su išrašytomis sąskaitomis;
7.4.4. Turi būti realizuotas Skolų valdymo modulis, kuris leistu administruoti skolininkus, išsiųstu automatinius priminimus, apskaičiuoti delspinigius;
7.4.5. Turi būti galimybę atbuline data perskaičiuoti nuomos mokestį klientams;
7.4.6. Turi būti galimybę perskaičiavus nuomos mokėsti, perskaičiuoti delspinigius tiems laikotarpiams;
7.4.7. Turi būti realizuotas Pinigų srautų (angl. cash flow) stebėjimas ir prognozavimas.

7.5. Finansinės ataskaitos
7.5.1. Turi būti realizuoti Balanso, pelno (nuostolių) ataskaitos, pinigų srautų ataskaitos pagal VAS;
7.5.2. Turi būti realizuotos Biudžeto vykdymo ataskaitos (faktas vs. Planas) su analitikos galimybėmis pagal dimensijas;
7.5.3. I SAF, i MAS failų generavimas ir pateikimas VMI;
7.5.4. PVM, GPM  ir kitų mokesčių deklaracijų formavimas;
7.5.5. Turi būti realizuotas Ataskaitų eksportas į PDF, Excel, CSV formatais;
7.5.6. Turi būti galimybę kurti ataskaitas patiems, be programinio kodo keitimo.

8. Turto valdymo modulis
8.1.1. Modulis turi užtikrinti efektyvų savivaldybės nekilnojamo turto ir infrastruktūros apskaitos, priežiūros ir administravimo valdymą;
8.1.2. Turi būti galimybę įvesti turtą su jo parametrais (įrenginio pavadinimas, serijinis numeris, modelis, pajamavimo data).

8.2. Nekilnojamojo turto apskaita
8.3. Turi būti realizuotas turto registras :
8.3.1. Pastatai, patalpos, žemės sklypai su techniniais parametrais
8.3.2. Turi būti realizuota Turto hierarchinė struktūra: 
8.3.2.1. Pastatas -> laiptinė / korpusas -> butas / patalpa;
8.3.3. Turi būti galimybė susieti kitas kortelės, pvz. Nuomininkų / gyventojų registras su sutarčių valdymu su Turtu;
8.3.4. Turi būti realizuotas Automatinis nusidėvėjimo / amortizacijos skaičiavimas pagal VAS;
8.3.5. Turi būti realizuotas turto inventorizacijos valdymas;
8.3.6. Turi būti realizuota Turto vertės pokyčių apskaita (perkainojimas, nuvertėjimas).

8.4. Priežiūros ir remonto valdymas
8.4.1. Sistemoje turi būti realizuotas priežiūros ir remonto valdymo modulis, kuris leistu kurti planines ir neplanines priežiūros užduotis;
8.4.2. Turi būti galimybė registruoti gedimus, priskirti vykdytojams ir keisti būsenas.

9. Personalo valdymo ir darbo užmokesčio modulis
9.1. Modulis turi užtikrinti pilną personalo apskaitos, darbo užmokesčio skaičiavimo ir ataskaitų funkcionalumą pagal Lietuvos darbo teisės reikalavimus.

9.2. Personalo apskaita

9.2.1. Turi būti realizuotas darbuotojų asmens duomenų registras (pagal BDAR reikalavimus);
9.2.2. Turi būti realizuotas Darbo sutarčių valdymas, sudarymas, keitimas, nutraukimas;
9.2.3. Turi būti realizuotas Pareiginių nuostatų ir organizacinės struktūros valdymas;
9.2.4. Turi būti realizuotas Atostogų, nedarbingumo, sveikatingumo, laisvadienių, komandiruočių apskaita;
9.2.5. Turi būti realizuota Darbo laiko apskaitą, sistema turi formuoti žiniaraščius.

9.3. Darbo užmokesčio skaičiavimas
9.3.1. Sistema turi turėti galimybę automatiškai skaičiuoti Darbo užmokestį, mokesčių ir įmokų skaičiavimą pagal nurodytus tarifus;
9.3.2. VSD, PSD įmokų apskaičiavimas ir perdavimas Sodrai (SAM/1SD/2SD/4SD/9SD/12SD/13SD ir kt.);
9.3.3. Sistema turi turėti galimybę formuoti algalapius ir išsiųsti darbuotojams elektroninių paštu;
9.3.4. Turi būti realizuota mokėjimo pavedimų darbo užmokesčiui generavimo galimybė (SEPA);
9.3.5. Turi būti realizuota Metinės pajamų deklaracijos (GPM312, GPM313) formavimas ir pateikimas VMI ir/arba eksportavimo galimybės;
9.3.6. Turi būti realizuotas Kintamosios atlygio dalies skaičiavimas (priedai, premijos ir kt.)



10. Integracijos
10.1. Turi būti realizuotos integracijos su šiomis informacinėmis sistemomis (jeigu integracijos negalimos, turi būti numatyta eksporto galimybė;
10.2. VMI i MAS – Automatinis i MAS XML failų generavimas ir pateikimas per API arba eksportavimo galimybė;
10.3. VMI i SAF – Standartinio audito failo (SAF-T) generavimas ir eksportavimas;
10.4. Sodra – Automatinis SODROS deklaracijų (1SD, 2SD, SAM ir kt.) formavimas ir pateikimas;
10.5. SABIS – Elektroninių sąskaitų faktūrų siuntimas per SABIS sistema;
10.6. Bankai – Automatinis bankų išrašų importas ir mokėjimo pavedimų eksportas (SEPA ISO 20022 ar lygiavertis);
10.7. Vidinės informacinės sistemos – DVS, Savitarna, Užduočių valdymo sistema Pantera, CRM.
Pastaba: Detalios analizės metu kartu su Pirkėjo atstovais, Tiekėjas turės suderinti, kaip turės būti sukurtos integracinės sąsajos.
Tiekėjas per integracines sąsajas turi perduoti duomenis bei juos priimti taip, kaip bus suderinta analizės metu.

11. Reikalavimai Saugai
11.1. Sistemoje turi būti realizuotas Duomenų šifravimas perduodant (TLS 1.2 ar aukštesnis) bei saugant (AES-256) ar lygiaverčių lygmenių;
11.2. Turi turėti galimybę naudoti Dviejų veiksnių (2FA) autentifikavimo priemonės;
11.3. Sistema turi būti paremta rolių valdymo principais;
11.4. Turi būti realizuotas Detalus audito žurnalas:
11.4.1. Visi vartotojų veiksmai registruojami su laiku ir vartotoju kuris atliko keitimą;
11.5. Siūloma informacinė sistema turi atitikti Bendrajam duomenų apsaugos reglamentui (BDAR);
11.6. Duomenys turi būti saugomi ES teritorijoje esančiuose duomenų centruose (jeigu siūlomas SaaS sprendimas);
11.7. Sistema turi turėti lanksčia rolėmis paremta prieigos teisių valdymo sistema (RBAC);
11.8. Tiekėjas užtikrina Sistemos atitiktį galiojantiems kibernetinio saugumo reikalavimams;
11.9. Tiekėjas užtikrina Sistemos atitiktį galiojantiems elektroninės informacijos saugos reikalavimams.

12. Reikalavimai infrastruktūrai
12.1. Tiekėjas turi nurodyti minimalius IT infrastruktūros reikalavimus;
12.2. Sistema turi palaikyti ne mažiau kaip 30 vienu metu dirbančių vartotojų be veikimo sutrikimų;
12.3. Sistemos atsako laikas standartiniams veiksmams neturi viršyti 2 sekundžių;
12.4. Sistemos prieinamumas (SaaS atveju) – ne mažiau kaip 99,5% per mėnesį;
12.5. Automatinis duomenų atsarginis kopijavimas ne rečiau kaip 1 kartą per dieną;
12.6. REST arba SOAP API integracijų galimybėms su išorinėmis sistemomis.

13. Reikalavimai licencijoms
13.1. Visas reikalingas programinės įrangos licencijas, reikalingas Sistemos veikimui, pateikia Tiekėjas;
13.2. Licencijos turi apimti ne mažiau kaip 30 vartotojų;
13.3. Tiekėjas turi pateikti aiškią kainodara: licencijos kaina per vartotoją per mėnesį (SaaS) arba vienkartinis mokestis (on-premise);
13.4. Turi būti numatyti skirtingi vartotojų tipai (administratorius, pilna licencija, ribotos prieigos vartotojas);
13.5. On-premise atveju licencijos turi būti nuolatinės – jų galiojimas nepriklausomas nuo palaikymo sutarties.

14. Duomenų migravimas

14.1. Migravimo apimtis
14.1.1. Tiekėjas privalo užtikrinti visapusiška istorinių duomenų perkėlimą iš esamos buhalterinės apskaitos sistemos Rivilė GAMA į nauja ERP sistemą;
14.1.2. Sąskaitų planas ir likučiai – Visas sąskaitų planas su einamaisiais likučiais ir istorinių periodu ne mažiau nei 1 metai;
14.1.3. Didžiosios knygos įrašai – Visos buhalterinės operacijos už paskutinius 3 metus;
14.1.4. Tiekėjų ir klientų registras – Visi aktyvių Tiekėjų ir klientų duomenis su kontaktine informacija ir istorija ne mažesnio nei 2 metų laikotarpio;
14.1.5. Ilgalaikis turtas – Viso ilgalaikio turto kortelės su nusidėvėjimo istorija;
14.1.6. Darbuotojų duomenys – Darbuotojų asmens duomenys, darbo sutartis, atlyginimo istorija;
14.1.7. Neapmokėtos sąskaitos – Visos atviros gautinos ir mokėtinos sumos detalių lygiu.

14.2. Migravimo procesas
14.2.1. Tiekėjas turi pateikti detalų migracijos planą, apimantį:
14.2.1.1. Duomenų analizės ir sutvarkymo (data cleansing) etapą;
14.2.1.2. Duomenų transformavimo taisykles (mapping) iš Rivilės Gama į naują ERP;
14.2.1.3. Testinės migracijos atlikimą ir duomenų patikrą;
14.2.1.4. Galutinės migracijos atlikimą ir duomenų verifikavimą;
14.2.1.5. Lygiagretaus darbo laikotarpį (min. 3 mėn), kurio metu veikia abi sistemos.

14.3. Migravimo kokybės kriterijai
14.3.1. 100% migracijos tikslumas balansiniam likučiams ir neapmokėtoms sumoms;
14.3.2. Ne mažiau kaip 99% sėkmingai perkelti istorinių operacijų įrašai;
14.3.3. Pilnas audito pėdsakas: ką perkėlė, kas pakeista, kas nebuvo perkelta ir kodėl.
15. Mokymai ir dokumentacija
15.1. Tiekėjas privalo suorganizuoti mokymus:
15.2. Administratorių mokymai (min. 24 val.): sistemos administravimas, konfigūravimas, vartotojų valdymas;
15.3. Buhalterių mokymai (min. 24 val.): buhalterinė apskaita, ataskaitų formavimas, deklaracijos;
15.4. Turto valdymo specialistų mokymai (min. 16 val.): turto apskaita, priežiūros valdymas;
15.5. Personalo specialistų mokymai (min. 8 val.): darbuotojų apskaita, darbo užmokestis

15.6. Dokumentacija:

15.6.1. Kartu su suteiktų Paslaugų priėmimo-perdavimo aktu Tiekėjas įsipareigoja perduoti Pirkėjui pilną dokumentaciją;
15.6.2. Vartotojo vadovą lietuvių kalba su ekranvaizdžiais;
15.6.3. Administratoriaus vadovą lietuvių kalba;
15.6.4. Visos naudotojo ar administratoriaus instrukcijos turi būti išsamios ir iliustruotos vartotojo sąsajos paveikslėliais;
15.6.5. Visa dokumentacija turi būti lietuvių kalba, parengta laikantis bendrinės lietuvių kalbos taisyklių;
15.6.6. Sistemos techninę dokumentaciją (architektūra, integracijos, konfigūracija).

16. Reikalavimai licencijoms
16.1. Visas reikalingas programinės įrangos licencijas, reikalingas sistemos veikimui, pateikia Tiekėjas;
16.2. Licencijos gali būti nuolatinės įsigyjamos arba nuomos ar panašiu teisiniu pagrindu ar kitaip laiku apribotos.

17. Sistemos priežiūros paslaugų aprašymai ir reikalavimai:
17.1. Sistema turi veikti patikimai, atitikti IT saugumo reikalavimus ir būti greitai atstatoma įvykus sutrikimui. Visi Tiekėjo veiksmai, susiję su Siūlomos Sistemos priežiūros paslaugomis turi būti vykdomi tik iš anksto su Pirkėju susiderinus procedūras;
17.2. Tiekėjas turi užtikrinti atsarginių kopijų darymą, duomenų atkūrimo procedūras, atsarginių kopijų tikrinimą ir periodinį atkūrimo testavimą;
17.3. Tiekėjas turi nurodyti ir užtikrinti ne blogesnius nei nurodyti RPO ir RTO rodikliai : RPO – ne daugiau kaip 24 val, RTO – ne daugiau kaip 8 darbo valandos, jeigu šalys nesusitaria kitaip;
17.4. Sistemos priežiūros paslauga turi būti teikiama:
17.4.1. Pirkėjo  Sistemos naudotojų darbo valandomis, t. y. darbo dienomis nuo 07.30 val. iki 16 val.
17.4.2. Šalių rašytiniu susitarimu, Sistemos priežiūros paslaugos gali būti teikiamos Pirkėjo nedarbo metu;
17.5. Visi sistemos veikimo sutrikimai, t. y. incidentai, klasifikuojami taip:

· Aukšto lygio defektas – Sistema neveikia, nepasiekiama, nekorektiškai veikia, duomenų praradimas, esminiai greitaveikos sutrikimai, netiksliai išsaugomi duomenys, dingsta (ištrinami) duomenys.
· Vidutinio lygio defektas – Sistema (ar dažniausiai naudojama jos dalis / funkcija) veikia nestabiliai, pvz.: rodomi klaidos pranešimai, reikalaujantys pakartotinio prisijungimo prie sistemos.
· Žemo lygio defektas – nedidelės klaidos, neapribojančios funkcionalumo ir darbo našumo, negadinančios ir nepateikiančios klaidingų duomenų.

18.0. Sistemos veikimo sutrikimų ir defektų reakcijos ir sprendimo trukmės pateikiamos žemiau esančioje 1 lentelėje:

1 lentelė.
	Nr.
	Defektas
	Reakcijos* trukmė (sistemos priežiūros valandomis)
	Sprendimo trukmė 
(Sistemos priežiūros valandomis)

	1. 
	Aukštas
	ne ilgiau kaip 2 (dvi) Pirkėjo darbo valandos nuo Pirkėjo pranešimo pateikimo momento
	ne ilgiau kaip per 4 (keturias) Pirkėjo darbo valandas nuo pranešimo apie Sistemos defektą pateikimo momento.

	2. 
	Vidutinis
	ne ilgiau kaip 8 (aštuonias) Pirkėjo darbo valandas nuo Pirkėjopranešimo pateikimo momento
	ne ilgiau kaip per 16 (šešiolika) Pirkėjo darbo valandų nuo pranešimo apie Sistemos defektą pateikimo momento.

	3. 
	Žemas
	ne ilgiau kaip 10 (dešimt) Pirkėjo darbo valandas nuo Pirkėjo pranešimo pateikimo momento
	ne ilgiau kaip per 24 (dvidešimt keturias) darbo valandas nuo pranešimo apie Sistemos defektą pateikimo, tuo atveju, jeigu atlikus defekto analizę paaiškėja, kad defektui ištaisyti nereikia keisti programinio kodo.

	4. 
	
	
	ne ilgiau kaip per 2 (dvi) savaites nuo pranešimo apie Sistemos defektą pateikimo, tuo atveju, jeigu atlikus defekto analizę paaiškėja, kad defektui ištaisyti reikia programinio kodo keitimo.


*Reakcija – Reakcijos į Sistemos defektus terminas nusako laiko tarpą nuo Pirkėjo pranešimo pateikimo Tiekėjui iki jo sprendimo pradžios.

18.1. Bet kokie pakeitimai darbinėje aplinkoje, įskaitant klaidų ištaisymą, gali būti diegiami tik gavus Pirkėjo rašytinį leidimą;
18.2. Tiekėjass su Pirkėju (raštu) gali susiderinti kitus, Pirkėjui priimtinus, defektų pašalinimo terminus. Defektų šalinimas Šalių susitarimu gali būti pratęstas, jei nesibaigus nurodytam trūkumų šalinimo terminui, Tiekėjas pateikia Pirkėjui argumentuotą prašymą, nurodydamas abi sąlygas kartu, kad trūkumams ar/ir gedimui pašalinti būtinas ilgesnis terminas dėl sudėtingo techninio sprendimo, kai tokie trūkumai ar/ir gedimai atsirado ne dėl Tiekėjo aplaidaus Sutarties vykdymo, pratęsiant terminą, Šalys pasirašo susitarimą (lygiaverčiu dokumentu bus laikomas Tiekėjo prašymas ir Pirkėjo įgalioto atstovo rašytinis patvirtinimas);
18.3. Visi Sistemos veikimo sutrikimai/ incidentai registruojami ir valdomi Pirkėjo incidentų valdymo sistemoje arba nurodytais kontaktais;
18.4. Sistemos priežiūros paslaugų apimtyje įeina Sistemos veikimo sutrikimų ir defektų šalinimas, kurie identifikuoti po vystymo/ tobulinimo/ keitimo darbų atlikimo, kitų sutarčių ir susitarimų su atitinkamu Tiekėju apimtyje;
18.5. Atsiradus naujiems arba pasikeitus esamiems Lietuvos Respublikos finansinę apskaitą reglamentuojantiems teisės aktams ne vėliau kaip per 20 (dvidešimt) darbo dienų po jų paskelbimo teisės aktų registre Tiekėjas turi atlikti programos atnaujinimą priežiūros paslaugų apimtyje;
18.6. Prevencinė sistemos priežiūra – dažnai pasitaikančių Sistemos defektų analizė, reguliari greitaveikos patikra, Sistemos našumo rodiklių stebėjimas, Pirkėjo informavimas apie bet kokius nukrypimus nuo įprastų Sistemų veikimo parametrų, duomenų bazių kopijų užtikrinimas, Indeksavimas ir kiti Sistemos prevenciniai veiksmai atitinkantys ITIL rekomendacijas;
18.7. Tiekėjas privalo teikti mėnesines priežiūros ataskaitas, kuriose būtų nurodyti visi registruoti incidentai, jų klasifikacija, reakcijos ir sprendimo terminai, prieinamumo rodikliai, pasikartojančių incidentų analizė, atlikti atnaujinimai ir prevencinės priežiūros darbai.

19. Sistemos prieinamumo (angl. Availability) reikalavimai:
19.1. Sistemos prieinamumas (procentais) per 1 mėn. yra matuojamas Tiekėjo, atsižvelgiant į visus užfiksuotus incidentus kiekvieno mėnesio pabaigoje pagal šiame Techninės specifikacijos skyriuje nurodytą formulę ir yra pateikiamas Pirkėjo nurodytu el. paštu ne vėliau kaip iki einamojo mėnesio 5 dienos už praėjusį mėnesį;
19.2. Sistemos prieinamumas turi būti ne mažesnis kaip 99 proc. Sistemos palaikymo laiko;
19.2.1. Sistemos prieinamumas skaičiuojamas pagal žemiau pateiktą formulę:
[image: ]
AST - Sutartas palaikymo laikas;  DT - prastova (sutrikimai)

20.0. Sistemų konsultavimo paslaugų aprašymas ir reikalavimai:
20.1. Konsultavimo Paslaugas sudaro konsultacijos, susijusios su Sistemos veikimu, panaudojimu ir vystymu;
20.2. Tiekėjas įsipareigoja konsultuoti Pirkėjo atstovus visais su Sistemos panaudojimu, vystymu ir jos veikimu susijusiais klausimais;
20.3. Tiekėjas įsipareigoja priskirti kompetentingus konsultantus, išmanančius veiklos procesų, klientų aptarnavimo, objektų administravimo, sutarčių ir skolų valdymo bei susijusių informacinių sistemų specifiką;
20.4. Konsultavimas turi būti atliekamas Pirkėjo teikiama incidentų valdymo sistema, telefonu ar el. paštu, t. y. tokiomis pačiomis priemonėmis kokiomis gautas paklausimas iš Pirkėjo įgalioto atstovo;
20.5. Konsultacijos atlikimo trukmė nurodyta žemiau esančioje 2 lentelėje:

2 lentelė.
	Nr.
	Konsultavimo lygis 
	Reakcijos/Konsultacijos trukmė

	1.
	Reakcija
	ne ilgiau kaip 4 (keturios) Pirkėjo darbo valandos.

	2.
	Konsultavimo Paslaugos, susijusios su standartiniu/ baziniu Sistemos funkcionalumu
	ne vėliau kaip per 2 (dvi) darbo dienas nuo atitinkamo Pirkėjo paklausimo pateikimo.

	3.
	Konsultavimo Paslaugos, susijusios su sudėtingų, nestandartinių situacijų išsiaiškinimu, duomenų analize, nestandartiniu Sistemų funkcionalumu ar galimybėmis
	ne vėliau kaip per 5 (penkias) darbo dienas nuo atitinkamo pirkėjo paklausimo pateikimo.


*Reakcijos į paklausimą terminas suprantamas kaip laiko tarpas nuo paklausimo iš Pirkėjo  gavimo iki paklausimo nagrinėjimo pradžios.
20.6. Konsultacijų metu pateikti paaiškinimai, rekomendacijos ir sprendimai turi būti, jeigu prašoma Pirkėjo, pateikiami raštu pagalbos tarnybos sistemoje arba el. paštu;
20.7. Į konsultavimo paslaugų tiekimo terminą neįskaičiuojamas laikas, kurio metu laukiama papildomos ar patikslintos informacijos iš Pirkėjo, be kurios pagrįstai nėra įmanomas kokybiško atsakymo į konsultaciją pateikimas;
20.8. Esant sudėtingoms situacijoms ar paklausimams, konkrečios konsultavimo paslaugos suteikimo laikotarpis gali būti suderintas Šalių susitarimu;
20.9. Pirkėjas paskirs ne daugiau kaip 5 atsakingus asmenis, kurie galės teikti paklausimus Tiekėjui.

21.0. Reikalavimai Vystymo paslaugų tiekimui:
21.1. Sistemos Vystymo paslaugos turi būti teikiamos pagal Pirkėjo Tiekėjui pateiktus Užsakymus. Užsakymų skaičius neribojamas;
21.2. Tiekėjas, pagal Pirkėjo poreikį, turi teikti Sistemos vystymo paslaugas pagal nustatytą valandinį įkainį, kurios apimtų:
21.2.1. Vystymo užklausų vertinimą, kurio metu Tiekėjas turi nustatyti vystymo darbų apimtis ir suderinti jas su Pirkėju;
21.2.1.1. Vystymo užklausų vertinime turi būti aiškiai išskirta analizės, konfigūravimo, programavimo, testavimo, diegimo ir dokumentavimo apimtis valandomis, jeigu tokie darbai reikalingi.
21.3. Esant didelės apimties Užsakymams Pirkėjui pageidavus, Tiekėjas turės parengti vystymo specifikacijas, detalizuojančias pageidaujamą funkcionalumą;
21.3.1. Atlikti Sistemos vystymo darbus įskaitant kūrimą, konfigūravimą ir testavimą;
21.3.2. Kiekvienam diegimui į gamybinę aplinką turi būti pateikiamas pakeitimų paketo aprašas, testavimo rezultatų santrauka, galimų rizikų įvertinimas, gražinimo (angl. Rollback) planas ir jeigu taikoma, naudotojų instrukcijų atnaujinimai;
21.3.3. Sistemos Vystymo paslaugų suteikimo terminai ir apimtys (konkretus valandų skaičius reikalingas užsakytoms Paslaugoms suteikti) yra iš anksto suderinami Pirkėjo pakeitimų valdymo sistemoje ir (ar) nurodytų asmenų el. pašto adresais;
21.3.4. Tiekėjas pagal atitinkamą Užsakymą suteikęs Sistemos Vystymo paslaugas, privalo perduoti visą su Sistemos tobulinimu/ keitimu/ vystymu susijusią informaciją (angl. know-how), dokumentuotą elektroninėje laikmenoje, Pirkėjui po Sistemos tobulinimo/ keitimo/ vystymo įdiegimo į Sistemą nedelsiant, tačiau ne vėliau kaip per 30 kalendorinių dienų;
21.3.5. Taip pat turi būti perduoti ir atnaujinti techniniai aprašai, pakeistų konfigūracijų dokumentacija, integracijų pakeitimų aprašai, testavimo rezultatai ir, jei aktualu, duomenų modelio pakeitimai;
21.3.6. Kartu su suteiktų Paslaugų priėmimo - perdavimo aktu Tiekėjas įsipareigoja perduoti Pirkėjui pilną dokumentaciją;
21.3.7. Naudotojo vadovą;
21.3.7.1. Visos naudotojo ar administratoriaus instrukcijos turi būti išsamios ir iliustruotos       naudotojo sąsajos paveikslėliais;
21.3.7.2. Administratoriaus instrukcijoje turi būti ne mažiau kaip naudotojų teisių valdymo, parametrų konfigūravimo, šablonų administravimo, integracijų stebėsenos, audito žurnalų peržiūros ir incidentų diagnostikos aprašai;
21.3.7.3. Visa dokumentacija turi būti lietuvių kalba, parengta laikantis bendrinės lietuvių kalbos taisyklių;
21.3.8. Pagal atitinkamą užsakymą suteikus Sistemos Vystymo paslaugas, Pirkėjo turimos teisės į Sistemą nesikeičia, t. y. Pirkėjui išlieka visos turimos teisės į Sistemą;
21.3.9. Pirkėjui turi būti suteikta teisė naudoti visas pagal Sutartį sukurtas konfigūracijas, integracijas, dokumentų šablonus, ataskaitas, duomenų modelio pakeitimus ir kitus individualizuotus rezultatus savo veikloje neribotą laiką, kiek tai neprieštarauja trečiųjų šalių teisėms į standartinį produktą.
21.3.10. Pagal kiekvieną Pirkėjo pateiktą Užsakymą laiku ir tinkamai suteiktos Vystymo paslaugos yra perduodamos Pirkėjui. Pirkėjas patvirtina Užsakymo atlikimą Pirkėjo pakeitimų valdymo sistemoje, kai gamybinėje Sistemos aplinkoje galima įvykdyti veiklos procesus Paslaugų užsakymo akte apibrėžta funkcionalumo apimtimi ir nėra likusių neištaisytų klaidų. Prieš patvirtinant Paslaugų suteikimą turi būti atlikta suteiktų Vystymo paslaugų rezultato bandomoji eksploatacija. Visi Sistemos tobulinimai/ keitimai/ vystymai Sistemos gamybinėje aplinkoje turi būti diegiami tik ištestuoti ir gavus Pirkėjo rašytinį leidimą. Naujai įkeltas funkcionalumas į Sistemos gamybinę aplinką neturi sutrikdyti kitų Sistemoje esančių funkcijų darbo. Jeigu naujai į gamybinę aplinką įkeltas funkcionalumas sutrikdo Sistemoje esančių funkcijų darbą, laikoma, kad įkeltas funkcionalumas atliktas nekokybiškai;
21.3.11. Suteiktų Vystymo paslaugų perdavimo-priėmimo metu Pirkėjas negali pilnai patikrinti suteiktų Vystymo paslaugų atitikimo Sutartyje nustatytiems reikalavimams, todėl šalys susitaria, kad Paslaugų priėmimas jokiu būdu neapriboja Pirkėjo teisės po Paslaugų priėmimo reikšti Ttiekėjui pretenzijas dėl suteiktų Vystymo paslaugų neatitikimo Sutartyje nustatytiems reikalavimams/ trūkumams. Pirkėjas turės teisę kreiptis į Tiekėją dėl Vystymo paslaugų rezultato trūkumų pašalinimo ne vėliau kaip per 12 (dvylika) mėnesių  nuo Vystymo paslaugų priėmimo.
21.3.12. Tiekėjas 12 (dvylika) mėnesių nuo Vystymo paslaugų priėmimo dienos privalo užtikrinti tinkamos kvalifikacijos personalo rezervą taip, kad būtų užtikrintas Priežiūros paslaugų tiekimas per Priežiūros paslaugų reikalavimuose nustatytą laiką;
21.3.13. Sistemos veikimo sutrikimų ir defektų, atsiradusių po tobulinimo/ keitimo/ vystymo paslaugų priėmimo ne dėl Pirkėjo kaltės, šalinimas turi būti atliekamas Sistemos Priežiūros paslaugų apimtyje;
21.3.14. Po kiekvieno vystymo darbų etapo ar užsakymo turi būti atliktas bent minimalus regresinis testavimas, užtikrinantis, kad naujai įdiegtas funkcionalumas nesutrikdė esamo Sistemos veikimo.
                     22. Aplinkos apsaugos reikalavimai. 
                    22.1. Pirkėjas  šiame pirkime taiko kokybės vadybos sistemos ir (arba) aplinkos apsaugos vadybos sistemos standartų reikalavimus: Aplinkosaugos kriterijai atitinka Lietuvos Respublikos aplinkos ministro 2011 m. birželio 28 d. įsakymą Nr. D1-508 (aktualia redakcija) patvirtinto „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ 4.4.3 punkte nustatytą aplinkosauginį principą, kai perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

